CELEX: 32007R0507
Language: bg
Date: 2007-05-08 00:00:00
Title: Регламент (ЕО) № 507/2007 на Комисията от 8 май 2007 година за изменение за седемдесет и шести път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета

9.5.2007   
            
            
               BG
            
            
               Официален вестник на Европейския съюз
            
            
               L 119/27
            
         
      РЕГЛАМЕНТ (ЕО) № 507/2007 НА КОМИСИЯТА
   
   от 8 май 2007 година
   за изменение за седемдесет и шести път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на средства и други финансови ресурси по отношение на талибаните в Афганистан (1), и по-специално член 7, параграф 1, първото тире от него,
   като има предвид, че:
   
               (1)
            
            
               Приложение I към Регламент (ЕО) № 881/2002 посочва лицата, групите и образуванията, обхванати от замразяването на средства и икономически ресурси по посочения регламент.
            
         
               (2)
            
            
               На 24 април 2007 г. Комитетът по санкциите на Съвета за сигурност на Обединените нации реши да измени списъка с лицата, групите и образувания, за които се прилага замразяване на средствата и икономическите ресурси. Следователно приложение I трябва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя, както е посочено в приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 8 май 2007 година.
      
         
            За Комисията
         
         Eneko LANDÁBURU
         
         
            Генерален директор на Генерална дирекция „Външни отношения“
         
      
   
   
      (1)  OВ L 139, 29.5.2002 г., стр. 9. Регламент, последно изменен с Регламент (ЕО) № 492/2007 на Комисията (ОВ L 116, 4.5.2007 г., стр. 5).
   
      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:
      
                  (1)
               
               
                  Текстът „Dr. Abdul Latif Saleh (известен още като: a) Abdul Latif A.A. Saleh, б) Abdyl Latif Saleh, в) Dr. Abd al-Latif Saleh, г) Abdul Latif A.A. Saleh Abu Hussein, д) Abd al-Latif Salih, е) Abu Amir). Адрес: Последно известно място на пребиваване: Обединени арабски емирства. Дата на раждане: 5.3.1957 г. Място на раждане: Багдад, Ирак. Националност: a) йорданска, б) албанска. Йордански паспорт № D366 871.“ в глава „Физически лица“ се заменя със следното:
                  „Abdul Latif Saleh (известен още като: a) Abdul Latif A.A. Saleh, б) Abdyl Latif Saleh, в) Abd al-Latif Saleh, г) Abdul Latif A.A. Saleh Abu Hussein, д) Abd al-Latif Salih, е) Abu Amir). Звание: лекар. Адрес: Последно известно място на пребиваване: Обединени арабски емирства. Дата на раждане: 5.3.1957 г. Място на раждане: Багдад, Ирак. Националност: a) йорданска, б) албанска (от 1992 г.). Паспорт №: a) D366 871 (йордански паспорт), б) 314772 (албански паспорт, издаден на 8.3.1993 г.), в) 0334695 (албански паспорт, издаден на 1.12.1995 г.). Друга информация: Експулсиран от Албания през 1999 г.“
               
            
                  (2)
               
               
                  Текстът „Salafist Group for Call and Combat (GSPC) (aka Le Groupe Salafiste pour la Prédiction et le Combat)“ в глава „Юридически лица, групи и образувания“ се заменя със следното:
                  „The Organization of Al-Qaida in the Islamic Maghreb (известна още като: a) Al Qaïda au Maghreb islamique (AQMI), б) Le Groupe Salafiste pour la Prédication et le Combat (GSPC), в) Salafist Group For Call and Combat.“